Downloaded from YTS.BZ
Official YIFY movies site: YTS.BZ
Ini tempoh yang menarik.
Terus terang cakap,
persembahan yang saya rancang sangatlah berbeza.
Ya, sangat-sangat berbeza.
Sebenarnya, semasa saya rancang persembahan di Washington, D.C.,
hubungan saya dengan Rumah Putih berbeza pada masa itu.
Saya rancang set yang berbeza.
Saya nak buat lawak tentang main bola pikel.
Tapi, itulah. Hidup ini tak dapat dijangka.
Bagi yang tak tahu ceritanya,
saya akan cuba ceritakan.
Saya jadi pengacara Anugerah Grammy.
Pengalaman itu sangat menyeronokkan.
Sebelum keadaan berubah.
Selepas habis tugas mengacara, saya bergegas balik ke Pantai Timur
untuk buat persembahan.
Saya matikan Wi-Fi semasa dalam perjalanan.
Saya nak berehat.
Saya mendarat di Boston.
Saya mula-mula tahu hidup saya dah berubah
semasa orang lalu di sebelah saya dalam pesawat
ketika saya kemas beg komputer riba.
Dia pegang bahu saya dan kata, "Lawan, Trevor.
Awak boleh. Lawan.
Ayuh. Awak boleh."
Saya nampak terkial-kial sangatkah?
Di lapangan terbang,
ramai yang tunjuk tanda "bagus".
Macam nak kata, "Ayuh, awak boleh."
"Hei, selamat berjaya!"
Tapi orang kulit Hitam tak nak pandang saya.
Saya hidupkan telefon.
Saya ingat telefon saya dah rosak
sebab ia mula bergetar sebelum ikon muncul.
Muncul saja logo Apple, telefon terus…
Saya peliklah. Notifikasi masuk bertubi-tubi.
Takkanlah Michael Jackson mati lagi? Apa dah jadi sebenarnya?
Semua aplikasi macam dah gila.
Tak kiralah iMessage…
WhatsApp…
Twitter… Instagram…
Uber Eats pun nak menyibuk. "Ada berita menarik."
Saya pun mula baca.
Semua orang yang saya kenal mesej saya.
Daripada cikgu tadika dan seterusnya.
"Trevor, awak okey?"
"Trevor, mana awak? Dah baca?"
"Trevor, telefon saya!"
"Jangan telefon." "Telefon." "Trevor, apa jadi?"
"Dah baca?"
Ada seorang kata, "Dah baca apa Trump cakap?"
Saya fikir, "Trump cakap apa?
Apa pula Trump cakap kali ini?
Biar aku baca. Trump cakap apa? Tentang aku?"
Apabila kena batang hidung sendiri, memang tak seronok rasanya.
Memang gila. Saya…
Saya pengacara The Daily Show selama tujuh tahun.
Kami buat liputan berita dan politik Amerika selama itu.
Itulah konsepnya.
Sepanjang tempoh itu, Donald Trump sentiasa jadi berita.
Saya tunggu saja dia cakap sesuatu tentang saya.
Dia tak cakap, jadi saya legalah.
Saya tinggalkan The Daily Show
dan relaks macam orang bodoh dalam filem seram.
Saya jadi pengacara Anugerah Grammy.
Saya fikir, "Seronoknya. Ini rancangan muzik. Lebih santai."
Rupa-rupanya, presiden tonton Grammy.
Dia bengang.
Tersangat bengang.
Betul.
Dia tulis hantaran panjang berjela
dalam bentuk ulasan Google
tentang persembahan saya.
Bukan komen ringkas.
Tapi panjang…
Biar saya bacakan semuanya supaya tak tersalah sebut.
Saya akan bacakan…
Ini yang keluar semasa saya cari nama saya dan nama dia.
Ini komen di Truth Social
daripada @realDonaldTrump.
Donald Trump pemilik Truth Social.
Pelik jugalah dia tak dapat akaun @DonaldTrump.
Orang lain dapat, jadi dia mengalah dan tambah 'real'.
Apa-apa pun, ini mesejnya.
"Anugerah Grammy memang paling TERUK!"
Saya jerit kalau semuanya huruf besar.
Saya nak anda rasa perasaan yang saya alami.
"Hampir 100% sampah."
Jadi, ada yang okey.
"Nasib baik CBS tak perlu lagi cemarkan salurannya dengan sampah ini.
"Pengacaranya, Trevor Noah, walau sesiapa pun orangnya…"
Boleh tahan biadab.
Saya tahu dia nak buat-buat tak kenal, tapi caranya tak betul.
Dia tak boleh kata, "Pengacaranya, Trevor Noah,
walau sesiapa pun orangnya…"
Sebab memang betullah itu saya.
Dia nak perkecilkan saya,
tapi dia sebut nama penuh saya dan kerja saya pada malam itu.
Mana boleh perkecilkan
dan buat tak kenal sambil perkenalkan saya.
Bukan begitu caranya.
"Walau sesiapa pun orangnya."
Orang itu sayalah.
Tak ada orang lain lagi. "Sesiapa" itu sayalah.
"Trevor Noah, pengacara. Nombor Keselamatan Sosial 4576728135.
"Walau sesiapa pun orangnya." Tak, itu sayalah.
Pelik. Kita tak cakap begitu kalau kenal orang itu.
"Walau sesiapa…"
Kita cakap begitu kalau orang luar masuk kampung kita
dan tiduri anak dara kita.
Barulah boleh cakap begitu.
"Aku nak bunuh lelaki itu, walau sesiapa pun orangnya!"
Lucu juga dia guna bahasa formal
di tengah-tengah mesej.
"Walau sesiapa pun orangnya.
Fee-fi-fo-fum.
Aku bau darah orang Afrika Selatan."
Tiba-tiba saja.
Dia sebut, "Pengacaranya, Trevor Noah, walau sesiapa pun orangnya,
hampir sama teruk dengan Jimmy Kimmel."
Kasihan Jim. Saya suka Jimmy Kimmel.
Tapi saya punya pasal, dia pula yang kena tempias.
Dia di rumah, tak kacau orang.
Dia tak kerja pada hari Ahad.
Tiba-tiba, telefonnya riuh.
"Hampir seteruk Jimmy Kimmel di Anugerah Academy yang rendah rating."
Dia sambung lagi.
"Noah cakap hal yang TAK BETUL tentang saya,
kononnya Donald Trump dan Bill Clinton pergi ke Pulau Epstein.
SALAH!"
Saya nak anda semua faham,
saya tak kata
Donald Trump dan Bill Clinton pergi ke Pulau Epstein.
Saya buat lawak di Grammy.
Saya buat banyak lawak rawak.
Saya buat lawak ini selepas Billie Eilish baru menang Lagu Terbaik.
Saya cakap, "Tahniah, Billie Eilish.
Lagu Terbaik.
Itu anugerah yang dihajatkan setiap artis,
hampir sama besar dengan hajat Donald Trump untuk miliki Greenland.
Sebab Jeffrey Epstein dah tak ada,
jadi dia cari pulau baru untuk lepak dengan Bill Clinton."
Okey? Itu yang saya cakap.
Saya tak kata dia ke pulau itu.
Saya kata dia nak pulau sendiri.
Memang jelas itu cuma lawak. Dia takkan pergi dengan Bill Clinton.
Lagipun Greenland tak macam Pulau Epstein. Iklim dan suasananya berbeza.
Dia kata, "…dan Bill Clinton pergi ke Pulau Epstein.
SALAH!
Kalau Bill, saya tak tahulah…"
Yang kelakar, sambil dia kata saya penipu,
"Dia penipu!
Kecuali tentang Bill. Itu kita kena siasat.
Faham-fahamlah perangai Bill.
Tapi saya tak pernah ke Pulau Epstein atau mana-mana tempat berdekatan."
Itu tak penting.
Orang bukan tanya kalau dia pergi dekat dengan Pulau Epstein,
tapi kalau dia rapat dengan pemilik Pulau Epstein.
Bukan tanah itu yang jadi isu.
Bukannya, "Pergi Caribbean? Mana? Pulau Epstein?"
"Tak, Jamaica." "Kantoi!"
Bukan.
"Atau mana-mana tempat berdekatan.
Sebelum saya difitnah malam ini,
saya tak pernah dituduh berada di sana."
Betulkah?
Saya orang pertama?
Sebelum saya, tiada orang sebut Donald Trump dan Jeffrey Epstein.
Saya orang pertama.
Sayalah punca namanya disebut 5,000 kali dalam fail itu.
Sayalah yang pasang jerat satu demi satu
dan sayalah yang tarik talinya.
"Media berita palsu pun tak tuduh saya. Noah yang haprak itu…"
Aduh.
"…perlu periksa balik fakta secepat mungkin.
Saya akan kerahkan peguam saya
menyaman pengacara yang amatur, tak kelakar dan tak berbakat ini,
dan saman mahal-mahal."
Cha-ching.
Dia letak simbol dolar. Saya tak tahu bunyinya.
"Tanya George Slopadopolus dan yang lain tentang pengalaman disaman.
Tanyalah CBS juga.
Bersedialah, Noah.
Saya nak berseronok dengan awak.
Presiden DJT."
Ayat terakhir itu pelik.
Ya, ayat itu…
"Bersedia, Noah.
Saya nak berseronok dengan awak."
Kalau dia tak nak dituduh sebagai orang yang suka seks pelik-pelik,
dia tak patut sebut begitu.
Orang cuma cakap, "Saya nak berseronok dengan awak,"
selepas pakai zakar palsu pada kepala.
Itulah cerita hari Isnin saya.
Terus terang cakap, saya tak risau sangat semasa itu.
Donald Trump suka tonton TV,
marah dengan sesuatu yang ditonton, tulis dan terus lupa tentangnya.
Saya ingat ada isu lain akan naik.
Sebab dia macam tupai yang tengok TV.
Dia macam ini…
Saiz tangannya pun sama kecil.
Jadi, saya fikir, "Nanti adalah isu lain."
Memang betul.
Keesokan harinya,
penutupan kerajaan jadi topik hangat di Rumah Putih.
Kerajaan akan ditutup.
Kerajaan Amerika selalu berada di ambang penutupan.
Lebih baik tukar saja kepada pelan keluarga.
Cara bulan-bulan tak berkesan.
Jadi, presiden ditemu bual.
Ini topik serius.
Tengah-tengah perbualan tentang penutupan kerajaan,
ada wartawan dari belakang bilik menjerit,
"Tuan Presiden, betulkah tuan nak saman Trevor Noah
akibat kata-katanya di Grammy?"
Saya fikir, "Celaka."
Topik saya dah basi.
Ya, itulah jenis budak yang suka cakap,
"Cikgu, cikgu lupa beri kerja rumah."
Trump mula balik.
"Dia kata saya ke Pulau Epstein. Saya nak saman.
Dia lemah. Tak ada hasil."
Jadi, saya mungkin akan disaman
oleh Presiden Amerika Syarikat.
Ya.
Saya tak tahu kalau anda bersorak atau kata, "Alamak."
Sebenarnya,
saya tak tahu apa nak rasa
sebab saya tak tahu apa akan jadi.
Kalau ini zaman normal, saya yakin saya menang.
Donald Trump saman saya.
Hakim akan tolak kes itu atas pelbagai sebab.
Perlindungan Pindaan Pertama, kebebasan bersuara, jenaka, satira.
Semua hak itu dilindungi pada zaman normal.
Donald Trump nak saman? Silakan.
Tapi ini kes lain.
Saya akan disaman oleh Presiden Amerika Syarikat,
Donald Trump.
Saya tak boleh ramalkan.
Perlukah saya buat rayuan?
Kena pergi Mahkamah Agung.
Saya masuk. Dia tunggu saya.
Dia kata, "Kenalkan, kawan-kawan saya."
Entahlah.
Tiada orang tahu.
Dia tak dapat diramal.
Betul tak?
Tanyalah Nicolás Maduro.
Mantan presiden Venezuela
dan sekarang ini banduan di New York City.
Ya, dulu dia presiden Venezuela.
Tiba-tiba, dia bukan lagi presiden.
Ceritanya lebih gila.
Ini yang berlaku… Nanti anda bacalah.
Nicolás Maduro sedang ditemu bual dalam TV.
Dia bergurau dan kata ada orang ugut dia.
Dia maksudkan Trump.
Dia kata, "Saya okey. Semuanya okey."
Kemudian dia pasang lagu No War, Just Peace.
Kemudian dia mula ejek Trump
dengan ajuk cara Donald Trump menari.
Trump ada satu gerakan saja.
Dia pun menarilah.
Macam ini.
Tarian lancap dua orang.
Trump tengok dan kata, "Tangkap dia.
Tangkap lelaki itu."
Tentera pergi tangkap Maduro dan penjarakan dia.
Bukan penjara biasa. Penjara di Brooklyn.
Penjara tempat Diddy ditahan.
Bayangkan.
Masalah saya dah cukup teruk,
tapi masalah Nicolás Maduro…
Bayangkan betapa ironi nasibnya.
Dia menyaksikan Amerika
melancarkan kempen hantar pulang paling kejam dalam sejarah.
Semasa kempen itu,
dia satu-satunya pendatang yang diimport.
Maduro mungkin satu-satunya pendatang yang sokong ICE.
Dia telefon mereka.
Dia kata, "Helo, ICE, tangkaplah saya.
"Ya. Saya boleh naik pesawat. Mari bekerjasama.
Ayuh. Kita boleh buat."
Kita tak tahu apa nak jadi.
Tiada sesiapa tahu.
Takdir tak dapat disangka. Boleh bayangkan?
Selama puluhan tahun,
menguasai empayar sebagai pemerintah kuku besi.
Menakutkan orang di sekeliling.
Berlaku zalim, tak pernah dihukum.
Sekarang, semua minyaknya dah dirampas
dan dipenjarakan bersama Nicolás Maduro.
Malang, bukan?
Ada satu hikmah di sebalik semua ini.
Inilah masa terbaik
untuk makhluk asing menyerang Bumi.
Tak ada masa yang sesuai. Itu kita semua setuju.
Tapi kalau saya disuruh pilih, inilah masa terbaik.
Ya.
Kalau makhluk asing menyerang, kita mesti kalah.
Kita memang tak ada peluang.
Mereka boleh rentas ruang dan masa. Senjata kita tak berguna.
Setakat buat mereka marah, bolehlah.
Mereka akan sampai. Kita tahu apa akan jadi.
Mereka terbang ke Bumi dan letupkan semuanya.
Kita tonton Independence Day. Kita tahu apa jadi.
Kalau Will Smith tolong pun, dia cuma boleh tampar satu-satu.
Jadi, nak buat apa?
Saya selalu fikir.
Saya selalu terfikir tentang serangan makhluk asing.
Ia umpama Empayar Rom saya.
Apa yang kita nak buat?
Dulu saya tak pernah fikir.
Di Afrika Selatan, saya tak fikir pun.
Tapi di Amerika, ia hal serius.
Sebab apabila makhluk asing datang, mereka akan datang ke sini.
Mereka akan terus ke Washington, D.C. Letupkan Rumah Putih.
Kemudian, negara lain. Pergi ke London, letupkan Big Ben.
"Tahu tak ini masa untuk apa?"
Terbang ke mercu tanda lain, bom semuanya.
Ini satu masalah. Amerika akan kena dulu. Saya tahu.
Di Afrika Selatan, saya tak pernah terfikir hal ini.
Kalau makhluk asing menyerang, saya tahu Bumi akan binasa.
Tapi mereka tak pergi ke Afrika.
Ya. Anda pernah tengok filem.
Mereka tak serang Afrika.
Saya tertunggu-tunggu semasa tonton filem.
Presiden dalam filem kata, "Warga Bumi, makhluk asing serang planet kita."
Kemudian, makhluk asing menyerang.
Tapi kita rasa pelik, "Afrika bukan di Bumikah? Apa hal?"
Mereka tak pernah serang. Filem apa tunjuk Afrika diserang?
District 9!
Tak. Apa?
District 9.
District 9?
Taklah.
Sial, kau nak sabotaj rancangan aku?
Duduk di balkoni macam raja konon.
"Dengarlah titah beta, District 9.
Pancung dia."
Cubaan yang bagus, tapi awak salah.
Cuba ingat plot District 9. Makhluk asing tak serang Afrika.
Makhluk asing terhempas di Afrika.
Mereka cuba larikan diri sampai habis filem.
Sebab manusia tak main-main.
Teruk betullah Hollywood.
"Apa tragedi terbesar bagi makhluk asing?
Macam mana kalau mereka terperangkap di Afrika?"
Makhluk asing tak pernah serang Afrika.
Dulu saya ingat mereka kasihankan kami.
Semasa kecil, saya suka filem begitu.
Sekarang pun masih suka.
Tapi semasa kecil, saya minat sangat-sangat.
Kalau ada makhluk asing, saya mesti tonton.
Ibu saya buatkan semangkuk besar bertih jagung di rumah.
Kami duduk di sofa bersama. Dia tonton dengan saya.
Dia benci filem begitu,
tapi dia ambil serius amaran "bimbingan ibu bapa".
Dia pernah lalu dan terdengar,
"Bimbingan ibu bapa disyorkan."
Jadi, sejak itulah dia mula menonton sekali.
Kadangkala saya perlu panggil dia.
Dengar saja TV sebut "bimbingan…",
saya terus jerit, "Ibu!"
Apabila dia datang, saya cakap, "Ibu kena bimbing saya!"
Lima minit kemudian, saya pula kena bimbing dia.
Sebab sepanjang filem, dia tanya,
"Apa yang berlaku, Trevor? Siapa mereka? Kenapa mereka buat begitu?"
Saya kata, "Mana saya tahu? Kita mula tengok sama-sama."
Dia buatkan semangkuk bertih jagung.
Kami duduk dan filem pun bermula.
Makhluk asing mula serang Bumi.
Mereka letupkan semua benda.
Saya makan sambil menggeleng. "Masalah negara maju."
Saya budak lagi, jadi saya fikir, mereka tak pergi ke Afrika
sebab mereka rasa kasihan terhadap Afrika.
Ada kapal angkasa di atas setiap benua, bersedia untuk letupkannya.
Ada kapal angkasa di atas benua Afrika,
dengan dua makhluk asing di dalam kokpit.
"Sedia untuk lancarkan laser foton."
"Sedia menunggu arahan."
"Tiga, dua, satu."
"Tunggu sekejap. Rasanya kita dah letupkan benua ini.
Kita dah datang."
"Tak, kita tak pernah datang. Letupkan."
"Nak letupkan apa? Tengoklah. Benua ini dah hancur.
Apa dah jadi? Nak letupkan apa? Siapa dah letupkannya?"
"Entah. Aku semak dulu.
Katanya ini kerja orang British."
Ya!
Rasakan, Great Britain.
#JanganSesekaliLupa.
Filem makhluk asing amat hebat.
Saya takut tapi suka tengok.
Sebab setiap kali dunia ada masalah, makhluk asing datang dan tawan Bumi.
Manusia mesti menang dalam filem. Tapi kalau betul-betul jadi?
Habislah. Kita tak ada peluang menang.
Kalau makhluk asing menyerang, kita tak ada harapan.
Tapi itu dulu.
Sekarang ada harapan.
Harapan itu bernama
Donald J. Trump.
Walau sesiapa pun orangnya.
Saya tak suka, tapi saya rasa itu saja caranya.
Betul.
Sebaik saja makhluk asing mula serang, kita tahu cara ia bermula.
Ada kapal induk besar terbang masuk ke orbit kita.
Objek besar yang halang matahari.
Ada pembesar suara besar di bawah kapal yang mainkan muzik.
Nak wujudkan suasana.
Ada satu makhluk asing main organ.
Dia kata, "Mereka tak bersedia!"
Ya!
Mereka berhenti di atas.
Kapal peninjau turun untuk beri berita buruk.
Ia mendarat begini.
Mereka keluar. "Bawa aku jumpa pemimpin kamu."
Mereka jumpa pemimpin, bunuh dia, selesai.
Makhluk asing paling kepoh dipilih sebagai wakil,
yang perasan bagus dan rasa dia layak jumpa pemimpin.
Mereka pilih yang perangai Mak Cik Karen.
Mereka berbincang sesama sendiri.
"Siapa yang patut turun?"
"Aku rasa Karen paling sesuai."
"Karen, kau turun."
"Alah, kenapa balik-balik aku? Bencilah.
Kamu selalu suruh aku. Aku nak cakap dengan pengurus."
"Dia memang sesuai."
Makhluk asing turun dan sampaikan berita buruk.
Dengan Trump, kita ada harapan, tapi kita kena bertindak cepat.
Sebaik saja NASA maklumkan yang makhluk asing dah masuk ke orbit kita,
kita perlu bekerjasama sebagai satu planet.
Kita perlu lantik Donald Trump
sebagai raja dunia.
Anda nampak keliru. Yang bagusnya, dia takkan persoalkannya.
Kita pergi ke Rumah Putih.
Kita isytiharkan Trump raja dunia. Dia akan kata, "Saya dah agak."
Beri dia mahkota Burger King dan tunggu makhluk asing di luar.
Makhluk asing mendarat dan cakap, "Bawa aku jumpa pemimpin kamu."
Kita kata, "Selamat datang ke Bumi. Mari jumpa pemimpin kami."
"Bawa aku sekarang." "Ya, mari ikut kami.
Apa khabar? Awak ambil Ozempic? Awak nampak sihat.
Mari jumpa pemimpin."
Sampai di Rumah Putih,
kita kata, "Raja Trump, ini makhluk asing.
Makhluk asing, ini Raja Trump."
"Adakah kau pemerintah planet ini?"
Dia akan kata, "Betul.
Aku pemerintah planet ini.
Planet Bumi atau nama gelarannya,
Biru Besar.
Biru Indah, terapung-apung di angkasa.
Berputar-putar di atas sana,
berputar laju.
Orang kata kita berpusing. Aku tak rasa pun.
Tapi itu kata mereka.
Kita berpusing, kawan-kawan, berpusing laju.
Kita berada di angkasa.
Ada paksi yang cantik di tengah-tengah planet ini.
Paksi yang besar, indah dan panjang. Paksi begitu dah tak dibuat lagi.
Kami ada paksi yang condong. Ia condong.
Kalau ikutkan aku, dah lama aku tegakkannya.
Tegak terus.
Tapi tak apa.
Terima kasih sajalah, Obama.
Ia terapung di angkasa.
Planet indah, Biru Indah.
Kami ada bulan kecil. Nampak tak? Bulan yang indah.
Bulan yang indah. Macam puting tetek.
Rupanya macam satu tetek terapung di angkasa.
Sepatutnya ada dua. Dua lebih baik daripada satu.
Tapi satu lebih baik daripada tiada.
Boleh sebut tetek? Aku sebut juga. Tetek.
Aku pemerintah planet ini.
Apa kau nak? Kau cari apa? Apa aku boleh bantu?"
Makhluk asing mesti cakap, "Maaf, kami tak tahu ia dah dijajah."
Mesti Bumi selamat.
Kita takkan terkejut kalau dia makhluk asing.
Malah, mesti kita rasa lega.
Orang akan cakap, "Aduhai, patutlah dia begitu."
Kalau dua makhluk asing yang nampak macam ibu bapa dia
mendarat di Bumi dan kata, "Tolong, kami tinggalkan anak kami
beberapa dekad dulu.
Di mana anak kami?"
Mesti kita kata, "Mari.
Mari ambil anak kamu."
Dia macam orang planet lain.
Sekarang,
kita sedang menempuhi sejarah.
Pernah terfikir begitu tak?
Kita semua sedang menempuhi sejarah.
Bukannya sekadar masa yang berlalu.
Ada sejarah yang membosankan. "Orang menetap di sini."
Ya, apa-apalah.
Saya maksudkan sejarah penuh peristiwa.
Yang buat pembaca tertanya, "Bagaimana agaknya zaman dulu?"
Kita di zaman itulah.
Kita semua.
Sejarah saya dah rosak.
Sebab mereka rekodkan semua kata-kata di Rumah Putih.
Disimpan selamanya.
Jadi, dalam 300 tahun lagi,
mesti ada cendekiawan yang kaji presiden lama dan Rumah Putih.
Mereka tanya, "Apa jadi 300 tahun lalu?"
"Entahlah, tapi pengacara Grammy teruk."
"Ya, dengar kata dia haprak."
"Arnab buat persembahan Super Bowl, itu pun teruk.
Memang teruk. Zaman apa ini?"
Yang peliknya, apabila kita menempuhi sejarah,
perjalanannya jauh lebih sukar untuk dijangka.
Apabila kita baca sejarah atau belajar sejarah,
ia sering digambarkan seperti sesuatu yang tak dapat dielakkan.
Kita anggap pengakhiran yang berlaku memang ditakdirkan begitu.
Kalau saya tanya orang,
"Betulkah Nazi memang takkan menang perang?"
Mereka akan kata, "Mestilah."
Tapi pada masa itu,
orang yang berperang fikir Nazi akan menang.
Keadaan seperti memihak kepada mereka.
Semasa kita tempuhi sejarah, tiada apa-apa yang pasti.
Setiap kali saya di Washington, D.C.,
saya suka melawat Muzium Sejarah dan Budaya Afrika Amerika.
Kalau…
Kalau anda tak pernah pergi,
ia salah satu pengalaman paling bermakna
yang boleh dialami dalam hidup ini.
Ia berbeza dengan muzium lain atas beberapa sebab.
Pertama, ia menceritakan sejarah orang kulit Hitam di Amerika
dengan selengkap-lengkapnya.
Ia merupakan sejarah,
tapi yang jarang diceritakan.
Tak seperti di muzium lain, kita tak boleh pilih pengembaraan.
Biasanya kita masuk muzium dan pilih, "Dinosaur atau angkasa lepas?"
Di sana, lawatan kita mengikut zaman.
Kita bermula dari awal sejarah orang kulit Hitam di Amerika
dan bergerak zaman demi zaman sehingga ke masa kini.
Ia mula di bawah tanah. Ya, masuk ke bawah tanah.
Pada zaman perhambaan. Jangan terkejut.
Kemudian kita lalui semua zaman
dan akhirnya, kita nampak Oprah.
Muzium itu betul-betul
membuat kita persoalkan diri sendiri.
Saya ke sana baru-baru ini.
Saya berjalan di aras permulaan muzium itu.
Ia terletak di bawah tanah, bermula dengan perhambaan mutlak,
perdagangan hamba transatlantik dan Underground Railroad.
Ia sangat menyentuh emosi.
Bermula dengan derita dan penindasan, sebelum kita boleh lihat
orang bangkit berjuang menegakkan kepercayaan mereka dan berjaya.
Ia sangat menarik,
jadi pengalaman pelawat sangat berbeza.
Ada dua budak di sebelah saya,
lebih kurang 14 tahun.
Saya curi-curi dengar perbualan mereka.
Seorang tanya kawannya,
"Apa kau buat kalau hidup pada zaman itu? Kau nak jadi hambakah?"
Dia kata, "Apa?
Mereka silaplah kalau cari pasal dengan aku.
Aku belasah mereka. Ada hati nak jadikan aku hamba?"
Dia kata, "Kau tipu." Dia kata, "Tak, aku berani buat."
Mereka gelak sambil bincang.
Sama ada budak muda memang perasan kuat,
sikap penting untuk revolusi, atau mereka memang berani.
Apa-apa pun, tak kisahlah.
Saya suka sebab mereka tanya soalan itu.
Bagaimanakah watak anda akan dikenang dalam sejarah?
Disebabkan mereka, saya tanya diri sendiri soalan itu.
Saya perlu tingkatkan keyakinan diri
sebab saya tak dapat bayangkan diri saya sebagai wira, macam mereka.
Kalau anda tanya tindakan saya pada zaman hamba,
saya akan jawab, "Saya akan bekerja keras
dan tengoklah apa jadi nanti."
Saya takkan jadi wira. Saya tak ada ciri begitu.
Saya kagumi orang yang kata,
"Kalau aku ada di kedai semasa ia dirompak, aku akan…"
Saya tak ada semangat begitu.
Saya akan bekerja keras di ladang
dan tak cari pasal.
Kalau orang naik kuda cakap, "Petik kapas cepat-cepat!"
Saya akan kata, "Ya, tuan. Saya petik.
Saya petik, tuan."
Tapi sebaik saja dia pergi, saya akan kutuk dia habis-habisan.
"Bodoh betul dia.
Dia datang balik? Tak."
Tapi saya tak rasa saya jadi wira.
Wira sebenar akan muncul.
Harriet Tubman akan muncul dan kata, "Hei, Trev."
"Hai, Harriet.
Apa khabar?"
"Teruk gila."
"Alamak, apa dah jadi?"
"Jadi hambalah. Itu pun nak tanyakah?
Awak bodoh, ya?"
"Betul, saya tak patut tanya. Apa cerita, Harriet?"
"Saya nak beritahu
kita akan lari malam ini."
"Siapa kita?"
Kita semua, Trevor. Kita akan lari dari sini.
Kita nak pergi."
"Tapi lelaki yang naik kuda itu kata kita tak boleh pergi.
Dia tak suka kalau kita lari.
Dia ada masalah dengan perpisahan. Dia patut jumpa pakar."
"Saya tak peduli dia cakap apa pun.
Kita kena lari. Takkan awak nak tinggal sini?"
"Ya, saya nak tinggal sini dan lihat dulu apa yang berlaku."
"Lihat dulu? Apa masalah awak? Awak tak nak ikut?"
"Tak nak."
"Kau biar betul.
Orang kulit cerah semuanya sama saja."
"Apa?" "Ya.
Kau takut, bukan?
Kau pengecut."
"Memang saya pengecut. Saya tak boleh tipu.
Saya pengecut gila."
"Malulah sikit, pengecut.
Kau hampir sama teruk dengan Jimmy Kimmel."
Maaf, kadangkala saya buat lawak untuk diri sendiri.
Aduhai.
Semua orang tanya diri sendiri soalan itu.
Salah satu pengalaman paling unik yang saya saksikan berlaku
semasa sekumpulan orang kulit putih
saksikan pameran itu.
Mereka orang kulit putih yang sangat liberal.
Yang sangat-sangat liberal…
Orang kulit putih yang sangat-sangat liberal.
Mereka lebih emosi daripada orang kulit Hitam di situ.
Ini bukti betapa terkesannya jiwa mereka.
Ada beberapa orang kulit Hitam berjalan-jalan tengok pameran.
Ada orang kulit Hitam dan orang kulit putih.
Sebab semua orang boleh pergi.
Pengunjung kulit Hitam sedang mengalami
pengalaman penuh kulit Hitam, iaitu macam manusia biasa.
Ada yang menangis, kemudian bercakap dengan kawan,
berkongsi cerita, terkenang, ketawa.
Ada salah seorang ketawa
sambil cakap dengan kawannya.
Kemudian wanita kulit putih iaitu ketua kumpulannya
menoleh apabila dia dengar orang itu ketawa dan suruh dia diam.
Betul-betul liberal.
Saya ingat itu yang paling teruk, tapi kemudian dia tengok gambar,
salah satu gambar pertama yang diambil.
Ia gambar lelaki kulit putih di ladang.
Dia berdiri di ladang itu sambil tersenyum.
Dia senyum dalam gambar itu.
Wanita itu tengok gambar itu dan kata,
"Saya…
Kalau saya hidup
semasa zaman itu,
saya bersumpah, kalau saya hidup semasa zaman itu,
saya takkan tersenyum!"
Saya langsung tak sangka dia nak tamatkan ayatnya begitu.
Saya ingat dia nak kata, "Kalau saya ada, saya akan lawan.
Saya akan bebaskan mereka." Tidak.
Cara dia macam, "Saya nak ada hamba, tapi saya takkan rasa seronok."
Dia cuma menangis, "Saya simpati dengan nasib kamu.
Kasihan. Sapu habuk di belakang sofa.
Saya minta maaf. Saya tak tahan."
Memang luar biasa.
Saya berada di situ lebih sejam.
Persoalan itu asyik bermain-main di kepala saya.
"Bagaimanakah watak anda akan dikenang dalam sejarah?"
Jadi, saya mesej kawan rapat saya, David Meyer.
Dia orang Amerika pertama yang jadi kawan saya.
Dia datang ke Afrika Selatan 20 tahun lalu
untuk projek sekolah.
Kami berkawan secara kebetulan.
Dia yang yakinkan saya jadi pelawak di Amerika.
Anda tahu selebihnya. Kami berkawan sejak hari itu.
Ya, kisah itu memang menarik.
Hidup kami sangat berbeza.
Dia lelaki kulit putih setinggi 195 cm dari North Carolina.
Orangnya sangat baik hati dan ikhlas.
Sebab itu saya suka kenakan dia.
Selepas pameran itu, saya hantar mesej kepadanya.
"Dave, saya nak minta tolong."
Dia balas, "Hai, tolong apa?"
Saya kata,
"Kalau perhambaan kembali,
awak janji nak jadikan saya hamba awak
dan layan saya baik-baik?"
Kemudian dia balas, "Apa?"
"Awak janji nak jadikan saya hamba
dan layan saya baik-baik?"
Dia kata, "Apa awak mengarut ini?"
Saya tanya, "Ya atau tidak?"
Saya nampak titik-titik kecil. Dia sedang menaip.
Menaip,
menaip, menaip,
menaip,
menaip, menaip.
Kemudian dia telefon.
Saya tanya, "Apa?"
Dia tanya, "Apa awak cakap?
Apa yang berlaku? Perhambaan apa pula?"
Saya cakap, "Saya cuma nak tahu. Kalau perhambaan kembali,
awak janji nak hambakan saya dan layan saya baik-baik?"
Dia kata, "Tak. Apa maksud awak? Perhambaan takkan kembali."
Saya kata, "Ghostbusters pun kembali. Jawab sajalah.
Awak nak hambakan saya…"
Dia kata, "Tak. Mana boleh.
Saya takkan jadikan awak hamba saya.
Saya takkan miliki hamba, saya takkan hambakan orang.
Saya takkan ada hamba. Saya rasa itu tak betul."
Saya kata, "Jangan tunjuk baik.
Saya nak tahu kalau awak nak hambakan saya."
Dia kata, "Tak mungkin."
Saya kata, "Okey, saya faham.
Jadi, awak nak saya jadi hamba orang lain.
Awak nak saya ditangkap dan disebat.
Awak nak saya jadi Django, ya?
Saya disebat sebab kawan baik saya tak nak guna kelebihan kulit putihnya
untuk bantu saya jadi hambanya supaya kita boleh lepak?
Saya di ladang padahal kita boleh main PlayStation di rumah awak.
Kita boleh main Call of Duty macam dulu.
Tapi awak terpaling progresif sampai biar orang putih lain sebat saya."
Dia kata, "Tak."
Saya tanya, "Awak nak tuan saya sebat saya?"
Dia kata, "Okey. Yalah.
Kalau perhambaan kembali, saya hambakan awak dan layan baik-baik."
Saya kata, "Betullah! Awak nak ada hamba."
Saya kata, "Pergi dulu." Dia kata, "Jangan!"
Dia belum maafkan saya.
Bagaimanakah watak anda akan dikenang dalam sejarah?
Kalau belum terjadi, senanglah jawab.
Apabila kita bergerak dari satu pameran ke pameran lain,
kita lalui Zaman Pembinaan Semula,
Jim Crow,
Pergerakan Hak Awam.
Ia memang mengagumkan,
tapi sudah 60 tahun berlalu
sejak ucapan "Aku Ada Impian",
jadi mereka dah kembangkan pameran
yang paparkan kehidupan Dr. Martin Luther King.
Kita dapat baca hasil tulisannya,
pemikirannya, jurnalnya,
suratnya kepada orang lain, orang awam,
surat-menyuratnya dengan kawan-kawan,
temu bual, semua ada.
Kita dapat lihat kehidupannya dengan lebih terperinci.
Saya tak nak cakap bagi pihak semua orang,
tapi saya rasa apabila kita diajar tentang MLK,
kita cuma dengar versi yang bersih dan satu dimensi.
Faham maksud saya? Ia nampak mudah dan ditakdirkan berjaya.
Kita diajar kisahnya begini. "Ada seorang lelaki bernama MLK.
Dia tak suka keadaan itu, dia berarak di jambatan,
dia ada impian dan hidup bahagia selamanya.
Selamat Hari MLK, diskaun tilam 50%."
Tapi apabila kita lihat hidupnya, ia bukan seperti yang diceritakan.
Orang bercakap tentangnya dan ucap "Selamat Hari MLK!"
Macam filem Disney. Plotnya sama macam filem Disney.
"Musim panas ini, seorang lelaki,
satu impian mengubah dunia."
"Aku ada impian."
"Timothée Chalamet sebagai Martin Luther King.
Hanya di Disney+."
Macam itulah rasanya.
Tapi memang lain apabila kita lihat perjalanan hidupnya,
setiap detik yang dilaluinya,
pengalaman dia dan orang sekelilingnya.
Dia ditangkap lebih kurang 29 kali
dalam tempoh empat tahun.
Atas tuduhan palsu.
Dia dibiarkan terpenjara seorang diri,
tanpa makanan, tak dibenarkan telefon orang.
Kadangkala dia dipukul.
Kita boleh saksikan kehidupannya dengan terperinci.
Dia dihalau dari bandar-bandar.
Kerajaan persekutuan buru dia.
J. Edgar Hoover iaitu ketua FBI
isytiharkan Martin Luther King sebagai lelaki Amerika paling berbahaya.
FBI lancarkan kempen terancang untuk musnahkan dia,
cuba putuskan persahabatannya dan hubungan kerjanya.
Paling jahat, FBI intip perbualan telefon dia
dan dapat tahu dia ada hubungan sulit.
Mereka beritahu isterinya, Coretta Scott King,
untuk cuba musnahkan perkahwinannya
dan perjuangannya.
Ya.
FBI cuba
sebar gosip tentang Martin Luther King.
Itu mengubah persepsi kita terhadap organisasi itu.
Betul tak? FBI nampak serius.
Sekarang kita tahu cerita sebenar.
Mereka di bangunan J. Edgar Hoover pada waktu pagi.
"Kes apa, Kowalski?" "Penguatkuasaan dadah."
"Kau pula?"
"Kes jenayah kewangan, tuan."
"Kau pula?" "Drama!"
Kita boleh lihat semua yang berlaku kepada MLK.
Ada penulisan peribadinya dan ada pemerhatian orang luar.
Salah satu bahagian menunjukkan keadaan sepanjang tempoh empat tahun
semasa Dr. King dan orang kulit Hitam lain cuba mendapatkan layanan
di restoran yang mengamalkan pengasingan dan tak menerima pelanggan kulit Hitam.
Mereka masuk ke restoran, duduk dengan pakaian yang cantik,
tapi tak dilayan.
Mereka dihalau, dimaki, diludah.
Selalunya dipukul.
Sampai luka dan bergegar otak.
Mereka balik, bersihkan diri, pergi restoran semula, berulang kali.
Sekarang kita cakap, "Tindakan mereka betul. Lihat hasilnya."
Ya, tapi kalau baca kisah hidupnya, ia tak semestinya berjaya.
Tiada jaminan ia akan berjaya.
Tiada tanda-tanda ia akan berjaya.
Tapi mereka tetap berusaha.
Semasa saya baca kisah hidupnya dan hasil kerjanya,
saya tertanya-tanya, "Adakah dia pernah menyesal?"
Adakah dia pernah menyesali pengalaman yang dilalui
atau tindakannya?
Semasa dia mula-mula rasa makanan orang putih?
Sebelum itu, ia cuma sekadar teori.
Restoran begitu tak terima mereka.
Mereka cuma mahu dapatkan layanan di restoran begitu.
Mereka tak pernah makan di situ.
Kalau duduk di kaunter, pemiliknya kata, "Tak guna!
Aku tak nak orang macam kamu! Berambus!"
Mesti dia kata, "Saudaraku, aku ada impian.
Aku ada impian suatu hari nanti, tak kira warna kulit kita,
semua orang boleh duduk di sini,
tak kira orang kulit Hitam atau putih,
dan Amerika akan tunaikan janjinya bahawa semua manusia dicipta sama.
Aku ada impian suatu hari…"
"Diamlah! Kau menang.
Undang-undang dah diubah. Tengoklah TV. Ini makanan kau."
"Terima kasih banyak-banyak.
Alamak.
Sekarang aku ada impian baru.
Aku ada impian baru yang suatu hari nanti
orang putih akan guna perasa.
Aku ada impian yang mereka akan berhenti anggap lada hitam sebagai rempah.
Aku ada impian yang kita semua akan bersatu
untuk mengalahkan syaitan putih sebenar, mayones."
Bayangkan betapa janggalnya keadaan itu.
Semasa mereka keluar selepas makan kali pertama.
Martin dan rakan-rakannya jalan ke arah kereta.
Diam seribu bahasa.
"Untuk makanan sampah, Martin?
Untuk sampah, Martin?"
"Maaf, kawan-kawan. Aku tak tahu."
"Celaka! Sia-sia kita kena belasah! Kau rasa makanan itu tak?"
"Aku ingatkan mereka larang kita makan sebab rasanya sedap. Maaf.
Maaf, kawan-kawan. Aku silap."
"Sial, Martin. Rasanya macam kemurungan.
Ini yang kita perjuangkan?"
"Maaf, aku akan tebus silap aku.
Aku belanja Popeyes dalam perjalanan pulang."
Bagaimanakah watak anda
akan dikenang dalam sejarah?
Terima kasih.
Sebenarnya, inilah kerumitan hidup.
Walaupun perkara besar berlaku,
perkara kecil tak semestinya berhenti.
Walaupun perkara besar berlaku, perkara kecil tak semestinya berhenti.
Faham?
Itulah salah satu kerumitan hidup.
Sejauh mana kita fokus pada yang besar dan sejauh mana pada yang kecil?
Saya nampak satu perbualan antara dua orang di Internet.
Seseorang tulis, "Baru tamat belajar, sangat seronok, dapat semua A,
parti di rumah saya, semua dijemput."
Itu cuma lawak Internet. Bukan semua orang dijemput.
Orang mula komen.
Kemudian seseorang mencelah, "Betulkah? Nak buat parti pada zaman ini?
Fikirkan keadaan sekeliling. Inikah masa nak berparti?
Ini bukan masa untuk berparti."
Mereka mula bergaduh besar.
Terus terang cakap,
saya faham perspektif kedua-dua pihak,
dari segi emosi.
Satu pihak kata, "Kenapa awak boleh rasa nak buat parti
sedangkan dunia kita hancur binasa?
Kenapa awak boleh berseronok lagi
padahal setiap norma dan institusi yang menyatukan masyarakat selama ini
kini hancur binasa?
Manusia dah tak percaya satu sama lain. Tapi awak masih nak berparti?"
Tapi seorang lagi kata, "Kenapa tak boleh pula?
Saya dah lama berusaha untuk sampai ke tahap ini.
Akhirnya saya berjaya walaupun hadapi banyak halangan.
Jadi, saya nak menikmati saat ini."
Kedua-duanya betul. Betul tak?
Kedua-duanya betul.
Di setiap hospital,
ada wad dengan bayi baru lahir
dan wad dengan orang yang baru mati.
Gembira meraikan kelahiran orang baru.
Sedih atas kehilangan orang tersayang.
Kedua-duanya wad betul.
Tapi kita patut fokus pada yang mana satu?
Saya dapat jawapan di tempat yang tak disangka-sangka.
Saya sedang baca buku.
Diceritakan oleh askar yang berkhidmat semasa Perang Dunia Pertama.
Temu bual dengan veteran perang.
Buku itu ceritakan pengalaman mereka.
Ramai yang bercerita tentang perang kubu parit,
salah satu bentuk perang yang paling dahsyat.
Ia berlarutan bertahun-tahun.
Askar-askar silih berganti.
Menghadapi maut setiap hari.
Di sebalik keadaan seburuk itu,
ada satu persamaan antara hampir setiap askar yang ditemu bual,
iaitu mereka temui kegembiraan di dalam kubu parit.
Kadangkala mereka bermain kad.
Mereka berseronok.
Mereka buat akhbar satira.
Mereka melawak tentang pegawai atasan
dan keadaan perang serta situasi mereka.
Ini salah satu cerita paling luar biasa.
Suatu hari, seekor lembu masuk ke medan perang.
Kawasan antara sempadan Pihak Berikat dan Pihak Paksi.
Kedua-dua pihak berebut lembu itu.
Kemudian mereka jerit kepada Jerman.
Mereka kata, "Kami nak lembu." Jerman kata, "Kami pun nak lembu."
Jadi, mereka ajak bertanding.
Lambung syiling ke udara dan cuba tembak.
Siapa berjaya tembak, dia dapat lembu.
Askar Inggeris berjaya tembak.
Kemudian tentera Jerman kata, "Okey, kamu menang lembu itu,
tapi pulangkan syiling kami."
Askar Inggeris hantar syiling itu. "Matilah aku."
Dia pulangkan kepada askar Jerman, kemudian lari masuk parit.
Semua orang kata, "Seronoknya."
Ada banyak cerita.
Cerita askar menyanyi kepada satu sama lain
tiba-tiba pada waktu malam.
Mereka menyanyi kepada musuh di seberang sempadan.
Tentera musuh akan balas nyanyian.
Boleh bayangkan? Anda di dalam parit.
Kaki anda mereput. Semua orang penat, takut.
Tiba-tiba, ada yang menyanyi.
Mereka temui kegembiraan di kubu parit.
Ia membuatkan saya sedar mereka ingat tujuan perjuangan mereka.
Berjuang untuk hidup, bukan untuk berlawan.
Jika kita lupa tujuan perjuangan, tak gunalah berjuang.
Berjuang untuk gembira, mengenal diri.
Berjuang untuk mengembara dan ketawa.
Bukan sebab nak berlawan.
Tapi berjuang untuk hidup.
Walaupun perkara besar berlaku,
perkara kecil tak semestinya berhenti.
Ahli terapi saya kata saya tak layak bercinta.
Betul.
Dia cakap, "Trevor, saya rasa awak tak layak bercinta."
Saya tanya balik, "Awak pun tak suka Grammy?"
Dia beritahu saya pada akhir sesi. Perbuatannya memang tak patut.
Ahli terapi suka sebut hal penting semasa sesi dah nak tamat
dan suruh kita tunggu.
"Sebab itu ayah awak tak sayang awak." "Apa?" "Masa tamat. Jumpa nanti."
"Tidak!
Sambung video seterusnya!
Saya tak nak tunggu seminggu. Saya nak terapi Netflix, bukan HBO!"
Selepas dua minggu, pada sesi seterusnya,
saya terus cakap, "Sambung terus. Jangan tunjuk sedutan episod lalu."
Dia kata, "Trevor, saya fikir tentang awak dan hubungan awak."
Saya tak mampu jalin hubungan jangka panjang.
Saya nak faham sebabnya, jadi kami cuba kaji.
Dia kata, "Awak tak layak bercinta."
Dia jelaskan, "Ada beberapa sebab. Awak terlalu banyak bekerja.
Awak suka kerja awak, tapi awak perlu ada keseimbangan hidup.
Awak selalu ada kerja luar.
Untuk bina hubungan kukuh, dua-dua orang perlu ada di tempat sama.
Tapi sebenarnya, itu cuma masalah kecil."
Masalah sebenar saya,
seperti kata ahli terapi saya,
saya tak mampu
untuk diamkan saja apa yang ada dalam fikiran saya.
Dia ajar saya bahawa salah satu kunci
bagi hubungan yang berkekalan dan berjaya
ialah keupayaan untuk tahu masa untuk fikir
dan masa untuk cakap.
Ya.
Saya kata, "Saya tak ada masalah itu."
Dia kata, "Tak, kalau awak fikir sesuatu,
awak terus nak cakap.
Awak terus suarakan fikiran awak."
Trump kata, "Betul sangat."
Saya jawab, "Saya tak rasa itu masalah saya."
Dia kata, "Saya dah catatkan. Tunggu."
Dia kata, "Mari kita lihat contoh."
Ada satu contoh yang sangat…
Betul cakap dia.
Ia berlaku dengan bekas teman wanita saya. Ia punca hubungan kami retak.
Bukan terus putus, tapi insiden itulah permulaannya.
Kami bersiap-siap untuk tidur.
Malam itu malam biasa.
Kami gosok gigi dan pakai selimut.
Sebelum tutup lampu, kami berbual mesra.
Tahu tak perasaan bersama orang tersayang,
apabila kita berkongsi perasaan dan kisah yang tak pernah diceritakan,
bergelak ketawa
dan semakin jatuh cinta?
Kami berbaring pada bantal, saling berpandangan.
Dia tengok saya.
Tiba-tiba, dia tanya, "Hei,
boleh saya tanya sesuatu?"
Saya kata, "Ya.
Ya, tanyalah."
Dia tanya,
"Kalau awak boleh ubah satu perkara tentang diri saya,
apa yang awak nak ubah?"
Sekarang saya dah tahu…
soalan itu ada satu jawapan yang betul.
Ya, hanya satu jawapan betul.
Tak kira betapa uniknya hubungan anda,
kalau anda nak menang jawab soalan cepumas itu,
kalau wanita dalam hidup anda tanya,
"Kalau awak boleh ubah diri saya, apa awak nak ubah?"
Jawapan yang betul ialah, "Tiada apa-apa".
Kalaulah anda ada dengan saya malam itu.
Ya.
Jawapan yang betul ialah, "Tiada apa-apa."
Cakap, "Tak ada, sayang. Saya takkan ubah apa-apa tentang awak
sebab segala ciri awak menjadikan awak sempurna untuk saya.
Kalau ada pun… Boleh saya terus terang?
Saya akan ubah diri saya.
Saya akan ubah diri saya
supaya saya lebih mampu menghargai cinta yang awak beri sepenuh hati.
Itulah yang saya akan ubah."
Itulah jawapan lengkapnya kalau anda nak guna.
Ya.
Tapi saya tak jawab begitu.
Tak. Saya jawab apa yang saya fikir.
Dia pandang dan tanya,
"Kalau awak boleh ubah satu perkara tentang saya,
apa awak nak ubah?"
Saya kata, "Okey, satu perkara.
Satu perkara.
Satu perkara…
Wah, susahnya. Satu perkara.
Satu saja.
Okey, biar saya fikir dulu. Sekejap.
Kalau satu saja, apa yang saya nak ubah?
Apa yang saya nak ubah? Okey. Saya dah tahu.
Kalau saya boleh ubah satu saja ciri awak,
saya akan ubah cara awak berkomunikasi
semasa seks."
Dia tersentak. "Apa?"
Kemudian keadaan jadi lebih teruk.
Saya tahu saya salah, jadi jangan kecam.
Saya nak baiki diri saya.
Saya nak jelaskan perkara yang saya fikir.
Pertama sekali, saya ingat itu soalan betul.
Kedua,
saya cuba luahkan perasaan saya
iaitu perasaan keliru, dan kadangkala kecewa,
apabila kami buat hubungan intim.
Semasa suasana intim, dia cakap…
Saya akan cakap secara halus.
Tapi dia suka kata, "Sikit lagi."
Itu ayat paling hebat yang wanita boleh ucap kepada lelaki.
Itulah ayat yang lelaki paling nak dengar dalam hidupnya.
Ayat itu buat kami rasa kami capai puncak kejantanan.
Kami rasa puas. Kami rasa berjaya.
Kami akan rasa macam Tarzan.
Betul.
Ayat itu sangat berkesan
sampaikan kami akan capai tahap kejantanan
yang kami tak tahu kami miliki.
Kami jadi lebih kuat,
atasi perkara yang mustahil, tiba-tiba hilang rasa penat.
Ya, kami lupa otot dah kejang.
Tak kisahlah apa-apa pun.
Kadangkala, kami tak boleh bernafas.
Kadangkala hidung kami dihalang…
Kami perlu bertahan, nafas demi nafas.
Jadi, kami buat kerja
dan apabila kehabisan udara, kami jadi macam ikan paus
yang timbul,
kemudian menyelam semula ke dalam lautan nikmat wanita.
Tak apa.
Setiap lelaki ada rentak sendiri.
Tapi wanita perlu faham kami tahan nafas.
Jadi, kalau anda kata, "Sikit lagi,"
kami akan fikir, "Ini bukan masa untuk bernafas.
Ini tanggungjawab.
Aku ada satu nafas dan akan gunakannya sebaik mungkin."
Jadi, kami tahan nafas dan teruskan
tanpa henti-henti
sampailah wanita puas.
Tapi semasa itu saya tak tahu, apabila bekas teman wanita saya kata,
"Sikit lagi,"
dia sebenarnya bermaksud,
"Perbuatan awak pada saya agak menyeronokkan
dan saya nak awak teruskan.
Sila teruskan perbuatan awak sekarang
mengikut rentak yang sama dan tekanan yang sama."
Jangan seronok dengar ayat itu.
Jangan ubah apa-apa.
Teruskan saja perbuatan awak sekarang
sebab cara awak dah betul.
Awak boleh buat. Teruskan.
Tadi awak tak tentu arah, tapi ini dah betul.
Kalau awak buat macam ini,
saya mungkin akan puas.
Teruskan, sayang. Awak boleh buat.
Saya yakin awak boleh. Awak semakin hampir."
Itulah maksudnya.
Tapi ia mengelirukan saya.
Saya keliru sebab wanita cakap,
"Sikit lagi."
Sekarang saya faham, wanita sebut begitu
macam orang di perhentian bas cakap,
"Nanti bas sampailah." Betul tak?
Maksudnya, kita di lokasi yang betul untuk menunggu kedatangan bas.
Di sinilah tempat bas akan datang.
Tapi "bila" itu masalahnya.
"Bila" itu yang lelaki tak faham.
Sebab lelaki faham hal itu secara literal.
Wanita pula cakap secara teori.
"Sikit lagi,"
cuma bermaksud ini hala tuju yang betul.
Mungkin tiga minit lagi.
Mungkin 15 minit lagi.
Mungkin dalam hubungan seterusnya.
Tak ada orang tahu.
Tapi wanita kena faham, kami tak bernafas.
Kami tahan nafas. Kami dah semput.
Kita perlukan udara untuk hidup.
Patutlah lelaki mati 10 tahun lebih awal.
Sebab kami tak bernafas sambil tunggu ia berlaku.
Tiada masalah kalau ia tak berlaku.
Cuma kami tak tahu sebab kami literal.
Lelaki cuma makhluk yang ringkas.
Macam anjing. "Mana bola? Itu bola."
Kalau lelaki kata, "Sikit lagi,"
maksudnya capai klimaks pada masa itu juga.
Saat itu terus tiba. Itulah maksud saya.
Apabila lelaki kata begitu,
itulah masanya.
Bukan lain kali.
Dah tak ada masa untuk berehat atau berhenti.
Ia akan berlaku pada masa itu juga. Nak kelip mata pun tak sempat.
Kalau melintas, kena langgar bas. Bas sampai pada masa itu juga.
Jangan tanya, "Mana bas?" Bas dah tiba.
Kalau dia kata nak klimaks, dia terus klimaks.
Kadangkala kami tak sempat cakap pun. Saya takkan tipu.
Kadangkala ia dah berlaku. Saya cakap jujur.
Walaupun kami cuba tahan.
Kami jadi macam budak yang silap cakap dan bocorkan rahsia sendiri.
"Ibu, saya nak pecahkan barang di dapur."
Padahal dah pecah pun.
Sebab itu wanita tak patut cakap, "Tunggu, sikit lagi."
Ia dah pun berlaku!
Dah selesai.
Kejantanan kami dihancurkan dengan ayat pendek itu.
"Sikit lagi."
Kami cuba tahan, tapi tak boleh.
Ia akan surut.
Kami kata, "Saya nak buat juga." "Apa? Kenapa tak nak tunggu saya?"
"Lelaki boleh buat sesuka hati. Jangan arahkan saya."
"Awak tak kisah tentang saya?" "Tak…"
Sebab itulah saya masih bujang.
D.C., anda semua memang hebat.
Terima kasih kerana datang.
Terima kasih.
Selamat sejahtera.
Selamat malam.
Terjemahan sari kata oleh FZA